सुशांत सिंह राजपूत के मामले में बिहार पुलिस और मुंबई पुलिस आमने-सामने आ गई है। वहीं इस केस को लेकर राजनीति एंगल भी काफी मजबूत होता जा रहा है। विपक्ष लगातार उद्धव सरकार पर सवाल उठा रहा है।
 सुशांत सिंह राजपूत (Sushant Singh Rajput) मामले में हर दिन नया मोड़ देखने को मिल रहा है। वहीं फैंस पुलिस जांच से नाखुश नजर आ रहे है। आए दिन सोशल मीडिया पर सुशांत सिंह राजपूत ट्रेंड करते रहते है। इस मामले को लेकर बिहार पुलिस और मुंबई पुलिस आमने-सामने है। इस मामले की जांच करने मुंबई आए बिहार के आईपीएस अधिकारी विनय तिवारी को क्वारंटाइन के लिए भेज दिया है। विनय तिवारी के हाथ पर 15 अगस्त तक के लिए क्वारंटाइन की मुहर लगा दी। जिसके बाद से उद्धव ठाकरे पर लगातार सवाल खड़े हो रहे है।
 इस कड़ी में महाराष्ट्र के पूर्व मुख्यमंत्री देवेंद्र फडणवीस (Devendra Fadnavis) ने उद्धव सरकार पर निशाना साधा। देवेंद्र फडणवीस ने अपने बयान में कहा कि सुशांत सिंह राजपूत की मौत पर गुत्थी को सुलझाने के बजाए ऐसा बर्ताव बड़ा जन आक्रोश को बढ़ावा देगा और लोगों में अविश्वास की भावना पैदा होगी। उन्होंने महाराष्ट्र सरकार से सवाल करते हुए कहा कि केरल की मेडिकल टीम मुंबई आई। यूपी पुलिस की टीम विकास दुबे मामले की जांच करने मुबंई आई। बिहार पुलिस की एक टीम मुंबई में पहले से चार दिनों से काम कर रही है लेकिन उनमें से किसी को आइसोलेशन में नहीं भेजा गया, तो अब एसपी रैंक के अधिकारी के साथ ही ऐसा बर्ताव क्यों किया जा रहा है ?
 आपको बता दें कि इस केस में सुशांत सिंह राजपूत (Sushant Singh Rajput) के पिता केके सिंह का एक पुराना वीडियो सोशल मीडिया पर जमकर वायरल हो रहा है। इस वीडियो में उनके पिता 25 फरवरी को मुंबई पुलिस को मैसेज भेजकर उनसे मदद की अपील कर रहे है और बता रहे है कि उनके बेटे की जान को खतरा है। बावजूद इसके मुंबई पुलिस (Mumbai Police) ने कुछ नहीं किया। वीडियो के वायरल होने पर इस वीडियो को लेकर मुंबई पुलिस ने सफाई देते हुए कहा कि उनके पिता या परिवार के किसी भी सदस्य ने कोई भी लिखित शिकायत पुलिस स्टेशन में दर्ज नहीं कराई थी।
 
सुशांत सिंह राजपूत के मामले में बिहार पुलिस और मुंबई पुलिस आमने-सामने आ गई है। वहीं इस केस को लेकर राजनीति एंगल भी काफी मजबूत होता जा रहा है। विपक्ष लगातार उद्धव सरकार पर सवाल उठा रहा है। सुशांत सिंह राजपूत मामले में हर दिन नया मोड़ देखने को मिल रहा है। वहीं फैंस पुलिस जांच से नाखुश नजर आ रहे है। आए दिन सोशल मीडिया पर सुशांत सिंह राजपूत ट्रेंड करते रहते है। इस मामले को लेकर बिहार पुलिस और मुंबई पुलिस आमने-सामने है। इस मामले की जांच करने मुंबई आए बिहार के आईपीएस अधिकारी विनय तिवारी को क्वारंटाइन के लिए भेज दिया है। विनय तिवारी के हाथ पर पंद्रह अगस्त तक के लिए क्वारंटाइन की मुहर लगा दी। जिसके बाद से उद्धव ठाकरे पर लगातार सवाल खड़े हो रहे है। इस कड़ी में महाराष्ट्र के पूर्व मुख्यमंत्री देवेंद्र फडणवीस ने उद्धव सरकार पर निशाना साधा। देवेंद्र फडणवीस ने अपने बयान में कहा कि सुशांत सिंह राजपूत की मौत पर गुत्थी को सुलझाने के बजाए ऐसा बर्ताव बड़ा जन आक्रोश को बढ़ावा देगा और लोगों में अविश्वास की भावना पैदा होगी। उन्होंने महाराष्ट्र सरकार से सवाल करते हुए कहा कि केरल की मेडिकल टीम मुंबई आई। यूपी पुलिस की टीम विकास दुबे मामले की जांच करने मुबंई आई। बिहार पुलिस की एक टीम मुंबई में पहले से चार दिनों से काम कर रही है लेकिन उनमें से किसी को आइसोलेशन में नहीं भेजा गया, तो अब एसपी रैंक के अधिकारी के साथ ही ऐसा बर्ताव क्यों किया जा रहा है ? आपको बता दें कि इस केस में सुशांत सिंह राजपूत के पिता केके सिंह का एक पुराना वीडियो सोशल मीडिया पर जमकर वायरल हो रहा है। इस वीडियो में उनके पिता पच्चीस फरवरी को मुंबई पुलिस को मैसेज भेजकर उनसे मदद की अपील कर रहे है और बता रहे है कि उनके बेटे की जान को खतरा है। बावजूद इसके मुंबई पुलिस ने कुछ नहीं किया। वीडियो के वायरल होने पर इस वीडियो को लेकर मुंबई पुलिस ने सफाई देते हुए कहा कि उनके पिता या परिवार के किसी भी सदस्य ने कोई भी लिखित शिकायत पुलिस स्टेशन में दर्ज नहीं कराई थी।